අද දේශපාලනයේ මොන වාද භේද තිබුණත් සංවර්ධනය ආපස්සට දමන්න බැරි බවත් ආර්ථිකය ඇතුළු සංවර්ධන ක්‍රියාමාර්ග කළමනාකරණය කරමින් ලෝකයත් සමඟ වේගයෙන් ඉදිරියට යා යුතු බවත් එමඟින් ජනතාවගේ බලාපොරොත්තු ඉටු කැර දිය යුතු බව ජාතික ජලසම්පාදන හා ජලාපවහන ඇමැති දිනේෂ් ගුණවර්ධන මහතා ප්‍රකාශ කරයි.ඒ මහතා මේ බව ප්‍රකාශ කෙළේ ඉකුත් 19 වැනිදා කොළඹ නගර සභා චතුරශ්‍රය හා කොළඹ නගරය අවට මාර්ග පද්ධතිය සංවර්ධනය කොට ජනතා අයිතියට පැවරීමේ අවස්ථාවට එක්වෙමිනි.